3ecb87217bea897c36dda98f93a42328

 Jeg har været sammen med min kæreste i 3 måneder nu og vores sexliv er rigtig godt. I starten brugte vi kondom, men så begyndte jeg på minipiller (desværre fordi jeg ikke må få p-piller, som jeg har været på før). I mine minipillers brugsanvisning der står "Almindelige bivirkninger: uregelmæssige blødninger eller udeblivende menstruation". Og så bliver jeg lidt i tvivl om, hvad de mener med udeblivende menstruation, for jeg har ikke haft min menstruation siden den 21. februar, så jeg ved ikke om jeg skal tro på det der står i papirerne eller om jeg faktisk kunne være gravid... Jeg har ikke taget en test, fordi jeg regner med, at når der står det med ens menstruation i papirerne, så er det vel rigtigt.. Men bliver mere og mere i tvivl for hver dag der går...  

  

Så jeg håber virkelig, at der er nogle af jer, som har været i samme situation eller kender nogle som har!!...  

  

Tror i, at min menstruation er udeblevet eller tror i, at jeg er gravid? 
HJÆLP!!
=======


ungzone.dk
2019.47

 Hej Julie  
  
Jeg forstår godt at du er lidt nervøs - det bliver alle kvinder vel hvis deres menstruation udebliver!  
Jeg synes du skal tage en test. Det kan jo være at du er gravid - alle præventionsmidler er ikke 100% sikre. Hvis så testen er negativ, så er det nok fordi du oplever en bivirkning af dine minipiller. Under alle omstændigheder vil jeg faktisk råde dig til at gå til lægen. Hvis din test er positiv så er det jo for at få det bekræftet og hvis ikke, jamen så bare lige for at få tjekket at alt er OK - hvilket jeg tror det er!  
  
Held og lykke fra  
Charlotte 

 Hej Julie.  
Selvom man er på p-piller er man ikke 100% sikret mod graviditet, så jeg synes du skal tage en test i en fart, for at finde ud af om du er gravid. Hvis du ikke er gravid, synes jeg du skal tage til lægen, og spørge hvorfor din menstruation er udeblevet i så lang tid.   
Kh. Majbrit Gensch 

 Hej Julie.  
Det kan sagtens ske, at pillerne har udskudt din menstruation. Det er en meget normal bivirkning. Samtidig kan dine bekymringer om graviditet lige nu også betyde, at det bliver udskudt endnu mere, da stress også kan påvirke cyklusen.  
Minipiller er (så vidt jeg ved) ikke 100% sikre og der vil altid være en lille chance for, at man kan blive gravid. Men mon ikke det bare skyldes det andet?  
Egentlig synes jeg, at du skal prøve at tage en test og evt. snakke med din læge, bare for at høre nærmere. Om ikke andet så kan du forhåbentlig slappe mere af efter det og så vil din menstruation også hurtigt blive normal igen.  
Så tag en test, hvis du tror det vil hjælpe og ellers vent nogle uger og se, så er der en stor sandsynlighed for, at det hele nok skal blive normalt igen.  
  
Håber du kan bruge mine svar,\_Martin 